Lloyd Bentsen

Lloyd Millard BENTSEN Jr. (n. la 11-an de februaro 1921 en Mission, Teksaso - m. la 23-an de majo 2006 en Houston, Teksaso) estis usona politikisto, kongresano, senatano, Sekretario de la Trezorejo kaj kandidato por vicprezidenteco de la Demokrata Partio.

 Kariero 
Post diplomiĝo de la Jura Fakultato de la Universitato de Teksaso en 1942, li aliĝis en la Usona Armeo, servante en la spionservo en Brazilo ĝis frua 1944, kaj poste kiel aerarmea piloto en Italio . Li servis ĝis la fino de la milito, estis ornamita, promociita al la rango de majoro, kaj komandis aereskadron.

De 1948 ĝis 1955, Bentsen reprezentis la Demokratan Partion en la Usona Ĉambro de Reprezentantoj el la 15-a kongresa distrikto de Teksaso . Li poste laboris en komerco dum 15 jaroj, finfine servante kiel prezidanto de la financa holdingo Lincoln Consolidated .

Post tiu paŭzo, li revenis al politiko en 1970, kandidatiĝante por senatano en sia hejmsubŝtato Teksaso. En sia unua elekto, li venkis la Respublikanan kandidaton, estontan prezidenton George H. W. Bush. Bentsen estis reelektita per grandaj plimultoj en postaj elektoj (1976, 1982 kaj 1988).

En 1976, Bentsen perdis la prezidentan nomumon de la Demokrata Partio al Jimmy Carter, kiu poste estis elektita prezidanto.

En 1988 , la tiama Demokrata prezidenta kandidato kaj guberniestro de Masaĉuseco Michael Dukakis nomumis lin kiel sian vicprezidentan kandidaton.

Memorinda televidigita debato inter li kaj la Respublikana kandidato por la vicprezidenteco, Senatano Dan Quayle de Indianio, kiu komparis sian sperton en la parlamento antaŭ la elekto kun tiu de Jack Kennedy (familiara nomigo de John F. Kennedy). Bentsen respondis:"Senatano, mi servis kun Jack Kennedy.

Mi konis Jack Kennedy.

Jack Kennedy estis amiko mia.

Senatano, vi ne estas Jack Kennedy!"En januaro 1993, li demisiis kiel senatano kaj estis nomumita Sekretario de la Trezorejo fare de la Prezidanto Bill Clinton. Dum ĉi tiu tempo, li komencis meti la fundamenton por krei ekvilibran buĝeton kaj redukti la buĝetan deficiton. La 22-an de decembro 1994, Lloyd Bentsen fine retiriĝis de aktiva politiko.

 Referencoj 

 Eksteraj ligiloj 

Kategorio:Dandevenaj usonanoj
Kategorio:Usonaj presbiterianoj
Kategorio:Usonaj politikistoj